شان شاہِد

ارمُغان شاہِد (زامُت 27 اپریل 1971) یُس پننس سٹیج ناو شان شاہِد سٟتؠ مشہوٗر چھُ، چھِ اَکھ پاکستٲنؠ اداکار، پروڈیوسر، ماڈل، سکرین رائٹر تہٕ ہدایت کار۔  شان چھُ پانس پاکِستان کین سارِوٕے کھۄتہٕ زیٛادٕ مشہوٗر اداکارو مَنٛز اَکھ قرار دُیتمت۔

شاہن کوٚر پننہ اداکٲری ہنٛد کیریئرک آغاز 1990 مَنٛز جاوید فاجل سٕنٛز فِلِم بُلندی مَنٛز ریمہ خان سٟتؠ فلمی شروٗعات کٔرِتھ تہٕ 2014 ہس تام کٔر أمہ 576 فلمن مَنٛز اداکٲری، یمن مَنٛز 388 پنجابی فلمہٕ تہٕ 188 اُردوٗ فلمہٕ شٲمل چھ۔

أمہ چھِ پٲکستانس مَنٛز واریاہ اعزاز زیٖنمٕتہ یمن مَنٛز اَکھ پرائڈ آف پرفارمنس، پندہ نگار ایوارڈز پانژ لکس سٹائل ایوارڈز اَکھ پاکستان میڈیا ایوارڈ اے آر وائی فِلِم ایوارڈ شٲمل چھ۔

شان چھِ پٲکستانس مَنٛز ساروٕے کھۄتہٕ زیٛادٕ پونٛسہٕ زینن وول فِلمی اداکار مانٛنہٕ یوان۔

اِبتدٲے زِندگی

ارمُغان شاہِد، یُس پتہٕ شان ناوٕ زاننہٕ آو، زاو لاہورس مَنٛز ہدایت کار رِیاض شاہِد تہٕ اداکٲر نیٖلوہس ، یٔمؠ تھیٹر، فِلِم تہٕ ٹیلی وِجنس مَنٛز کٲم کٔر۔ أمہِ سُنٛد مول اوس لاہورُک کٲشِرِ نسلُک مُسلمان، ییٚلہِ زن أمہِ سٕنٛز موج ٲس پنجٲبہِ عیسٲیِیہ ییٚمہِ پتہٕ اِسلام قبوٗل کوٚر۔

پیٚشہٕ

اداکار
شانَن کٔر گۄڈٕنِچہِ لَٹہِ 1990 تھس مَنٛز سٲتھی نٔوؠ یِنہٕ واجنہِ ریما خانَس سٟتہِ بُلندی یَس سٟتہِ وُچھنہٕ۔ تنہٕ پیٚٹھٕ كٕر أمہِ اردوٗ تہٕ پنجٲبہِ دۄشوٕنی ہِنٛزن ہتہٕ بدین فِلمن مَنٛز اداکٲری کٔر۔

ڈائریکٹر

أمؠ چھِ ڈائریکٹر سٕنٛدؠ پٲٹھؠ کأم تہٕ کران۔

ذٲتی زِندگی

أمہِ کوٚر آمیٖنہِ شان سٟتہِ خانٛدَر تہٕ یِمن چھِ ژور کورِ: بہشتہِ بریٖن شاہِد، نوٗرِیہ شاہِد، شاہبانو شاہِد، تہٕ رانیہ شاہِد۔

حَوالہٕ

زٲژ:پٲکِستٲنؠ لوٗکھ
زٲژ:کٲشِرؠ لوٗکھ
زٲژ:کٲشِرؠ مُسَلمان